(Návrh)

**NARIADENIE VLÁDY**

**Slovenskej republiky**

**z ..........................2021,**

**ktorým sa mení a dopĺňa nariadenie vlády Slovenskej republiky č. 201/2019 Z. z.** **o priamej výchovno-vzdelávacej činnosti**

Vláda Slovenskej republiky podľa § 7 ods. 2 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov nariaďuje:

**Čl. I**

Nariadenie vlády Slovenskej republiky č. 201/2019 Z. z. o priamej výchovno-vzdelávacej činnosti sa mení a dopĺňa takto:

1. V § 3 ods. 7 sa slová „pedagóga a“ nahrádzajú slovami „pedagóga, základný úväzok školského digitálneho koordinátora a“
2. § 4 sa dopĺňa odsekom 7, ktorý znie:

„(7) Vychovávateľovi môže zamestnávateľ započítať za poskytovanie výchovy a vzdelávania deťom a žiakom so špeciálnymi výchovno-vzdelávacími potrebami

1. najviac dve hodiny, ak ide o vychovávateľa špeciálneho výchovného zariadenia,
2. najviac tri hodiny, ak ide o vychovávateľa školského internátu, ktorý je súčasťou školy pre žiakov so zdravotným znevýhodnením alebo ak ide o vychovávateľa školského internátu, ktorý je súčasťou špeciálneho výchovného zariadenia.“.
3. Nadpis § 5 znie: „**Základný úväzok pri výkone niektorých špecializovaných činností**“.
4. § 5 sa dopĺňa odsekom 5, ktorý znie:

„(5) Do základného úväzku pedagogického zamestnanca môže zamestnávateľ započítať 1 hodinu až 12 hodín za výkon špecializovaných činností školského digitálneho koordinátora.“.

1. V § 6 sa odsek 7 dopĺňa písmenom g), ktoré znie:

„g) základnej umeleckej školy sa započítava ako jedna trieda

1. 24 hodín priamej výchovno-vzdelávacej činnosti týždenne v hudobnom odbore alebo

2. 24 žiakov vo výtvarnom odbore, tanečnom odbore, literárno-dramatickom odbore alebo v odbore audiovizuálnej a multimediálnej tvorby.“.

**Čl. II**

Toto nariadenie vlády nadobúda účinnosť dňom vyhlásenia.